CELEX: 32013D0253
Language: bg
Date: 2013-05-29 00:00:00
Title: 2013/253/ЕС: Решение за изпълнение на Комисията от 29 май 2013 година за изменение на Решение 2006/473/ЕО относно признаването на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове) (нотифицирано под номер C(2013) 3057)

31.5.2013   
            
            
               BG
            
            
               Официален вестник на Европейския съюз
            
            
               L 145/35
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 29 май 2013 година
   за изменение на Решение 2006/473/ЕО относно признаването на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове)
   (нотифицирано под номер C(2013) 3057)
   (2013/253/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално част А, раздел I, точки 16.2, 16.3 и 16.4 от приложение IV към него,
   като има предвид, че:
   
               (1)
            
            
               С Решение 2006/473/ЕО на Комисията от 5 юли 2006 г. за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове) (2) се признава, че някои трети страни и някои региони от трети страни са незасегнати от тези вредни организми.
            
         
               (2)
            
            
               С Решение 2006/473/ЕО се признава, че Бангладеш е незасегнат от Cercospora angolensis Carv. et Mendes и от Guignardia citricarpa Kiely (всички патогенни за цитрусите щамове). Въз основа на одита, извършен в Бангладеш от Хранителната и ветеринарна служба през юни 2010 г. и февруари 2013 г., стана ясно, че Бангладеш вече не следва да бъде признат за страна, незасегната от тези вредни организми.
            
         
               (3)
            
            
               С Решение 2006/473/ЕО се признава, че някои щати от Бразилия са незасегнати от Xanthomonas campestris (всички патогенни за цитрусите щамове) и някои щати от Бразилия са незасегнати от Cuignardia citricarpa Kiely (всички патогенни за цитрусите щамове). Но въз основа на представената от Бразилия информация и на одита, извършен в Бразилия от Хранителната и ветеринарна служба през ноември 2011 г., щатите Maranhão, Mato Grosso и Roraima, както и щатите Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná и Santa Catarina вече не следва да бъдат признати за незасегнати от съответните вредни организми.
            
         
               (4)
            
            
               С Решение 2006/473/ЕО се признава, че Гана е незасегната от Cercospora angolensis Carv. et Mendes и от Guignardia citricarpa Kiely (всички патогенни щамове за цитрусите щамове). Въз основа на одита, извършен в Гана от Хранителната и ветеринарна служба през април—май 2012 г., стана ясно, че Гана вече не следва да бъде призната за незасегната от тези вредни организми.
            
         
               (5)
            
            
               С Решение 2006/473/ЕО се признава, че Съединените американски щати са незасегнати от Cuignardia citricarpa Kiely (всички патогенни за цитрусите щамове). Въз основа на представената от Съединените щати информация обаче окръзите Collier, Hendry и Polk в щата Флорида вече не следва да бъдат признати за незасегнати от посочените вредни организми.
            
         
               (6)
            
            
               Освен това с Решение 2006/473/ЕО се признава Судан за трета страна, незасегната от Xanthomonas campestris, патогенен за цитрусите. През 2011 г. Южен Судан стана независима национална държава. Следователно Южен Судан следва да бъде включен в посоченото решение като трета страна, незасегната от Xanthomonas campestris, патогенен за цитрусите.
            
         
               (7)
            
            
               Поради това Решение 2006/473/ЕО следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/473/ЕО се изменя, както следва:
   
               1)
            
            
               Член 1 се изменя, както следва:
               
                           а)
                        
                        
                           в параграф 1 буква б) се заменя със следното::
                           
                                       „б)
                                    
                                    
                                       в Африка: ЮАР, Гамбия, Гана, Гвинея, Кения, Судан, Южен Судан, Свазиленд и Зимбабве;“
                                    
                                 
                     
                           б)
                        
                        
                           в параграф 2 буква б) се заменя със следното:
                           
                                       „б)
                                    
                                    
                                       Бразилия, с изключение на щатите: Maranhão, Mato Grosso, Mato Grosso do Sul, Minas Gerais, Paraná, Rio Grande do Sul, Roraima, Santa Catarina и São Paulo;“.
                                    
                                 
                     
         
               2)
            
            
               В член 2 букви а) и б) се заменят със следното:
               
                           „а)
                        
                        
                           всички трети страни — производители на цитрусови плодове в Северна, Централна и Южна Америка, Карибите, Азия, с изключение на Бангладеш и Йемен, в Европа и в Океания;
                        
                     
                           б)
                        
                        
                           всички трети страни — производители на цитрусови плодове в Африка, с изключение на Ангола, Камерун, Централноафриканската република, Демократична република Конго, Габон, Гана, Гвинея, Кения, Мозамбик, Нигерия, Уганда, Замбия и Зимбабве.“
                        
                     
         
               3)
            
            
               Член 3 се изменя, както следва:
               
                           а)
                        
                        
                           в параграф 1 букви а), б) и в) се заменят със следното:
                           
                                       „а)
                                    
                                    
                                       всички трети страни — производители на цитрусови плодове в Северна, Централна и Южна Америка, с изключение на Аржентина, Бразилия и Съединените американски щати, в Карибите и в Европа;
                                    
                                 
                                       б)
                                    
                                    
                                       всички трети страни — производители на цитрусови плодове в Азия, с изключение на Бангладеш, Бутан, Китай, Индонезия, Филипините и Тайван;
                                    
                                 
                                       в)
                                    
                                    
                                       всички трети страни — производители на цитрусови плодове в Африка, с изключение на Южна Африка, Гана, Кения, Мозамбик, Свазиленд, Замбия и Зимбабве;“
                                    
                                 
                     
                           б)
                        
                        
                           в параграф 2 буква г) се заменя със следното:
                           
                                       „г)
                                    
                                    
                                       в Бразилия: всички региони, с изключение на щатите Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina и São Paulo.“;
                                    
                                 
                     
                           в)
                        
                        
                           в параграф 2 се добавя следната буква д):
                           
                                       „д)
                                    
                                    
                                       в Съединените американски щати: всички региони, с изключение на окръзите Collier, Hendry и Polk в щата Флорида.“
                                    
                                 
                     
         Член 2
   Адресати на настоящото решение са държавите членки.
   
      Съставено в Брюксел на 29 май 2013 година.
      
         
            За Комисията
         
         Tonio BORG
         
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 187, 8.7.2006 г., стр. 35.